Reitora di Universidadi di Cabu Verdi (Uni-CV), Judite Nascimento, afirma k instituison públika di ensinu suprior ten stadu ta regista un reduson di numeru di studantis. Ês responsavel destaka, en partikular, desistensia di studantis, duranti anu letivu, pamodi és ka sta konsigui paga propina.
En declarason a Inforpress, Judite Nascimento frisa k a nivel nasional "ten un tendensia pa reduson di numeru di studantis".
Ês Reitora ta destaka ainda k és reduson ê maz visivel ku dikorrer di anu letivu, undi txeu studantis ta desisti di kurso.
Komo justifikativa pa és fenomenu, Judite, k ka indika numeru exatu di studantis matrikuladus na presenti anu letivu, pamodi ainda ês dados ka sta disponivel, aponta situason finansera di familias.
“As dificuldades que essas famílias têm em cumprir com as promessas financeira das propinas faz com que aí por volta do 2º semestre nós tenhamos alguma redução de estudantes, situação que está a nos preocupar muito”, el afirnma.
Na ês mumentu, reitora fla k Uni-CV sta ta pensa na un "Strategia" pa odja si ta konsigui disenha un prugrama di Ação Social, k ta passa pa krison di un Fundação Social, k ta permiti k studantis permaneni ta studa.
Opinião: ben verdadi isso; na inicio di anu letivu 2018/2019 n staba ta conversu ku un amiga i el flan k ês anu ê ka konsigui fazi matrikula i el sta na kasa ta djobi rekursus pa odja si na prosimu anu letivu el ta volta a studa. Ês anu era pa el terminaba si kursu. E issu ê apenas un kasu isuladu, ten txeu otus storias di alunus k ta desisti di kurso i ka ta volta mas pamodi ka ta konsigui paga scola. Un situason preokupanti i k ministeriu publiku presisa djobi ku rugensia.
I bo k ta podi djuda un studanti, fazi bu parti i nu djuda nos jovens a realisa ses sonhus.
kea_Latn pap_Latn kea_Latn kea_Latn por_Latn kea_Latn kea_Latn kea_Latn